Så har jeg da sørme endnu et par historier om Post Danmarks inkompetence.

Jeg har nu oplevet 4 gange, at jeg har modtaget en pakke seddel i min postkasse, hvor det fremgår, at pakken er forsøgt leveret på en bestemt dato, et bestemt tidspunkt.

Det pudsige er bare, at der alle 4 gange har været nogen hjemme på adressen. -På tredje sal...

Da jeg cykler ned på det lokale posthus, der er angivet på den seneste pakke seddel, venter jeg først i kø i 20 minutter. 
Herefter leder en postmedarbejder i 15 min efter min pakke, hvorefter hun vender tilbage, og fortæller mig, at min pakke befinder sig på et andet posthus, i den helt anden ende af byen...!

Så kan jeg ellers gøre post danmarks arbejde, og cykle hele byen rundt, fordi deres postbude, for det første, åbenbart ikke gider at gøre deres arbejde, og gå op til tredje sal for at levere en pakke. Og ud over det, efterfølgende leverer pakken til det forkerte posthus, på trods af, at det korrekte står noteret på pakke sedlen. -Og det er hvad jeg betaler porto for!?

Tidligere på året, modtager jeg en sms fra post danmark, vedrørende min pakke, der nu er lagt i min postkasse.
Jeg kommer hjem, og der ligger ikke nogen pakke i min postkasse!?

Jeg kontakter post danmark, og spørger til, hvordan det kan lade sig gøre, at min pakke ikke er der, når jeg har modtaget en sms der fortæller mig det modsatte.
Post danmark finder aldrig ud af, hvor min pakke var blevet af, men jeg fik da mine penge retur, efter over en måned! 

Oven i det, skal jeg næsten hver uge, ufrivilligt hjælpe post danmark, da jeg gang på gang modtager post adresseret til min nabo eller andre længere nede af vejen. Så må jeg jo ud og lege post bud.

Det er ren synd og skam, at der ikke er nogen alternativer til Post danmark... og at de udemærket godt er klar over dette.....

d. 27.1.2014 afsendes en B-brevs pakke til mig. 

Da jeg om aftenen d. 29.1 endnu ikke har modtaget brevet, kontakter jeg Post Dk's kundeservice. Her får jeg at vide, at kundeservicemedarbejderen intet kan gøre..? Men at jeg vil blive ringet op af den "Pågældende" afdeling samme aften.
Dagen efter -d. 30.1, er jeg endnu ikke blevet ringet op!

Jeg ringer derfor igen, til Post Dk's kundeservice. Her får jeg af vide, at det ikke er korrekt at jeg ville blive ringet op samme dag, men at der kan gå op til 48 timer, før end jeg kan forvente at blive ringet op. -altså senest fredag d. 31.1

Da jeg fredag d. 31 om aftenen stadig INTET har hørt ringer jeg IGEN til Post Dk's kundeservice - Hvergang har jeg ventet 16  minutter eller længere, hvis ikke jeg bliver smidt af linjen og må ringe op igen! 

Her får jeg fat i en flabet medarbejder, der prøver alt, for at bortforklare situationen! 
Hun nævner de 48 timer, og påstår at det jo så er lørdag jeg skal forvente at blive ringet op, men at der ikke ringes om lørdagen. ?
Jeg forsøger at forklare hende, at 48 timer = 2 døgn, og at det derfor må være fredag jeg senest skulle ringes op. Hun er meget lidt behjælpelig, men hun siger at hun sender en "rykker" til "Pågældende" afdeling der skal ringe mig op....

I dag d. 3.2 er der stadig intet sket! Afsenderen har ikke modtaget pakken retur, jeg har ikke modtaget den, og jeg er IKKE blevet ringet op! 

Jeg er virkelig træt af at ringe til post Dk's ubrugelige kundeservice, så jeg vælger at skrive pr. chat.

Jeg forklarer situationen, og personen skriver tilbage, at Post  Dk ikke kan spore B-post. 

Det er jeg udemærket godt klar over! Men jeg vil stadig gerne ringes op! Da jeg ydermere kan lave en eftersøgning på pakken.

Her går det helt skævt! 

Personen skriver at det "altid" er afsenderen der efterlyser. Det synes jeg er noget mangelfuldt, så jeg spørger om "altid" er en regel Post Dk har, eller om det bare "plejer" at være sådan?

Det svarer hun ikke på, men sender mig blot et link til efterlysning af pakken.
(Hvor man i øvrigt  sagtens kan udfylde som modtager)

Jeg  skriver tilbage, om hun vil svare på mit spørgsmål mht. at blive ringet op

Jeg  får dette svar:

Jeg beklager, men jeg kan ikke hjælpe dig yderligere

Det gør mig temmelig irriteret, så jeg understreger, at jeg vil ringes op. Hun svarer:

Jeg beklager, men vi kan ikke spore et alm brev uden en stregkode, du må kontakte afsenderen

????!!!??? Er det en robot jeg skriver med??? Læser hun overhovedet hvad jeg skriver??? 

Jeg skriver meget tydeligt og simpelt at Jeg. Vil. Ringes. Op. Som. Lovet! 

Beklager,Almindelige breve bliver ikke registreret, så jeg har ikke mulighed for at spore brevet.


Her giver jeg så op... det er ikke muligt, at føre normale samtaler med Post Dk's kundeservice på hverken skrift eller pr. tlf. 

Jeg forventer ikke længere at blive ringet op af Post Dk, da de på ingen måde, har interesse i deres kunder. 

Jeg er dybt forarget over den manglende kundeservice Post Dk ligger for dagen. 
Og sidder nu tilbage med et manglende brev  og ingen løsning overhovedet!